নিউজ বিএনএ ডটকম, নড়াইল, ১১ জুলাই : নড়াইলের কালিয়া প্রেসক্লাবের সভাপতি মসিউল হক মিটু এবং তার স্ত্রী এর উপর সন্ত্রাসীরা হামলা চালিয়ে মারাত্মক ভাবে জখম করেছে। ঘটনাটি ঘটেছে রবিবার দিবাগত রাত ২টার দিকে নড়াইলের কালিয়া উপজেলার নড়াগাতি থানার কলাবাড়িয়া গ্রামে ।    মারাত্মক জখম অবস্থায় খুলনা মেডিকেল কলেজ হাসপাতালে ভর্তির পর অবস্থার অবনতি হলে ঢাকা পঙ্গু হাসপাতালে প্রেরন করা হয়েছে। ঘটনার সময় মশিউর হক মিটু ও তার স্ত্রী নিজ ঘরে ঘুমিয়ে ছিল । এ সময় এক দল সন্ত্রাসী বাড়িতে প্রবেশ করে ঘরের  জানালা দিয়ে বোমা ছুড়লে মশিউল ও তার স্ত্রী মারাত্মক ভাবে জঘম হয়। বোমার আঘাতে মসিউল হক মিটুর ডানের কব্জি মারাত্মক ভাবে ক্ষতিগ্রস্থ হয়।    এব্যাপারে তার ছোট ভাই মনিরুল হক পলাশ জানায়, ভাইয়ের উপর সন্ত্রাসীরা বেশ কয়েক রাউন্ড গুলি বর্ষণ করেছে অপর দিকে নড়াগাতি থানার অফিসার ইনচার্জ জানায়, বোমার স্প্রীনটারের আঘাতে দুজনেরই শরীর ক্ষতবিক্ষত হয়েছে।    প্রতিবেদন : আর করিম চৌধুরী, সম্পাদনায় : পুলক সরকার।